LidanRubinov/Halacha-QA huggingface dataset:
שאלה: כשרות שחיטה בארץ: לאחרונה פורסם סרט של הרב אמנון יצחק והאדמור מהאמין שמציג בעיות חמורות בכשרות הבשר בארץ - כולל בכשרות הבד"צ. ראשי הפרקים של הטענות: 1) עם הכמות העצומה של השחיטות שנדרשים השוחטים לבצע ביום - אין להם אפשרות לבדוק את הסכין - ורוב הסיכויים שיפגם מכיוון שהמהירות גורמת לא לחתוך בדיוק במקומות הרכים. 2) למרות שיש בודקי סכין, ע"פ טענת השוחט שמרואיין שם -לא תמיד הם בודקים, אך גם אם הם בודקים ורואים שהסכין פגומה, הם אומרים תחליף סכין - אך לא ניתן לדעת אלו עופות נשחטו כבר בסכין פסולה.! ולא מוציאים כלום מה ליין שממשיך לרוץ. 3) לשוחט ירא שמיים ממוצע אין מילה בבית השחיטה - כל פעם שמנסה להגיד משהו שלא מתנהל כשורה, ישר מקבל הרגשה שהוא מסומן ואם הוא ידבר עוד קצת הוא כבר לא ימשיך שם. 4) לפני ביקורות של רבנים גדולים, מקבל בית העסק התראה מראש! כך הוא מכין את המקום שיראה כאילו הכל הכי משובח ולמהדרין שיכול להיות! 5) השוחט מציג טענות רבות על הרבנים האחראיים - אומר שלא ממש אכפת להם מההלכה - מביא שם דוגמא לגבי חול שצריך להיות בשביל לכסות את הדם, אומר שלעיתים בעל העסק מוכן בכיף לתת את התנאים ורק לא מבקשים ממנו. את האמת שהייתי מזועזע מהנאמר שם, רציתי לשמוע את חוות דעתו של הרב. בבקשה אם תוכל תשתדל לענות תשובה יחסית מפורטת כי זה מאוד חשוב לי. אם תרצה לראות ולשמוע את הטענות בעצמך: כדי להגיע לסרט ניתן להקליד בגוגל מאכילים אותנו נבלות וטריפות או להכנס ללינק :
תשובה: גם אני הייתי מזועזע מהדברים. ברם, בררתי אצל העוסקים בתחום, והעדות שלהם שונה באופן משמעותי. אכן, קשה לדעת מה לעשות.
שאלה: מוצרט מירבל: רציתי לדעת האם שוקולד מוצארט של חברת מירבל האוסטרית(כדורים) נחשב ככשר?
תשובה: אנחנו לא ממליצים לצרוך מוצרים מהתעשייה ללא ציון כשרות. לדוגמא מצ"ב רכיבים שחייבים כשרות: The following general categories almost always require Kosher certification: Absolutes (e.g. Cassie Absolute, Jasmine Absolute etc.) Aldehydes Aromas Butter Esters Decalactones Distillates Emulsifiers Enzymes Extracts Flavors Hydrolized Plant Proteins (HPP) Hydrolized Vegetables Proteins (HVP) Lipases Oleoresins (e.g. Oleoresin Turmeric, Oleoresin Paprika, etc.) Polysorbates Seasonings Spice Blends Tweens Vegetable Oils (e.g. Peanut Oil, Soybean Oil, etc.) WONF s (With Other Natural Flavors) Yeast Extracts and Pastes
שאלה: לא נכנסתי להדרכה: אני בת 16 ולא נכנסתי להדרכה, זה היה ממזמן ואני לא מצליחה להשתחרר מזה, חברותי הקרובות ביותר שהן גם בבית ספר שלי נכנסו כולן ורק אני לא כך שאני שומעת הרבה על כמה כיף להן בסניף וכמה זה ממלא להן את בחיים במשמעות כלשהי, אני מרגישה הרבה שאני פחות טובה מהן ולפעמיים אני אפילו שונאת אותן, ואני לא מבינה למה דווקא אני לא נכנסתי, למה מגיע לי דווקא הניסיון הקשה הזה, אני יודעת שיש ניסיונות קשים יותר וגרועים יותר וזה מכניס קצת לפרופורציות אבל עדין אני מרגישה ריקנות שכזו כאילו כבר לא אכפת לי מכלום כאילו הרמתי ידיים, נסתי הרבה דברים כדי להשתחרר מזה, הלכתי להדריך בסניף של אוטיסטים, אבל אני לא מרגישה שאני ממצת את עצמי שם. הניסיון הזה משפיע לי על כל החיים אפילו על התפילה. אני כבר לא יודעת מה לעשות כדי להשתחרר מזה שלא נכנסתי להדרכה ואולי זה לא האתר הנכון לשאול את השאלה הזאת, אני כבר לא יודעת, אבל האם תוכל להגיד לי איך אפשר להשתחרר מזה ולהפוך את למשהו שחלף ונגמר?
תשובה: סוגיית הכניסה להדרכה בתנועת נוער הופכת להיות אחד הנושאים הבעייתיים ביותר בתנועות הנוער, מכיוונים רבים ומגוונים. המכתב שלך חושף כל כך בכנות וכל כך ביושר את הצללים של ההדרכה, ובעיקר של אלה שלא נבחרו להיכנס להדרכה. את פתחת לנו פתח קטן כדי להכיר את העולם הזה, ובמקביל אני מכיר את הבעיה ממכתבים רבים שאני מקבל. יש לה השלכות חברתיות, רוחניות, אתיות, מסגרתיות, צדק וחמלה, ועוד אין ספור עניינים, ואני חושב שהיא מחייבת חשיבה מחדש. המכתב שלך הוא חלק מקריאת ההתעוררות של כולנו. עד שתהיה חשיבה מחדש   את נמצאת עכשיו במצוקה, ועל כן צריך לנסות ולהציע משהו לעשות. אני מבקש להציע את הצעד הראשון   הוא לא הדרך כולה, אלא צעד ראשון, ואשמח אם תבחני את האפשרות הזו. הצעד הראשון הוא לספק לעצמך את הסיפור כפי שהוא: את רוצה להיכנס להדרכה, את סבורה שאת מתאימה להיכנס להדרכה, לא הכניסו אותך להדרכה, זה כואב מאוד, והכאב נכון ומוצדק ונוכח. אל תברחי מהכאב, ואל תנסי לרמות את עצמך כאילו זה "לא נורא", וכאילו שהאמירה "הכל משמיים" מפייסת מספיק, וכאילו ההתייחסות לכך כאל "ניסיון" מרפאה את הכאב והתסכול. רק מתוך ההתבוננות אל האמת הזו   בלי לייפות אותה ובלי להתחמק, אפשר לפנות לצעד השני, ולשאול מה יהיה טוב לך לעשות מתוך זה. אם הצעד הראשון הזה מדבר על לבך   האם תרצי להמשיך לצעד השני?
שאלה: סכו  ם שהתערבב: לפני מספר שבועות, במגירת הסכו ם החלבי במטבח, ראיתי במחיצה של הסכינים החלביים 3 סכינים בשריים. איני יודע איך ומתי הם הגיעו לשם ומה השימוש שנעשה בהם כשהם היו במגרה זו.(במאמר מוסגר אציין כי יתכן ופשוט הם הושמו שם בטעות לאחר שיצאו ממדיח הכלים). מנגד, היה בבית מנקה זר- אך איני מאמין שהוא אכל איתם.). לסיכום, איני יודע איך ומתי הסכינים הבשריים הגיעו למגירה החלבית ומה השימוש שנעשה בהם כשהם היו במגרה החלבית. בינתיים, את 3 הסכינים הבשריים הנ ל שמתי בצד ללא שימוש. האם צריך לעשות משהו בנידון עם הסכינים הבשריים? ומה לגבי הסכו ם החלבי שהם היו במחיצתו? מראש צחי
תשובה: אין צורך בהגעלה
שאלה: למה יש צרות?: אוףף אני לא מבינה למה יש צרות?! למה זה צריך לקרות? למה צריכים לסבול? מה אפשר להגיד למישו שמישהו קרוב שלה נפטר? אי אפשר להגיד שהכל לטובה. זה סתם חרטה כי זה לא יכול להיות לטובה. אז אולי בעצם ה לא קיים. הוא אמור להיות אבא טוב, לא ככה?
תשובה: חברה יקרה, את שואלת שאלה אמיתית, שהרבה מאוד הוגים גדולים וחשובים שאלו. בעצם את שואלת על שאלת הטוב והרע בעולם. אם אלוהים הוא טוב, והוא רוצה לעשות לנו רק טוב, אז איך יש רע בעולם?? בגלל שיש הרבה תשובות, אני אנסה לתת לך כמה שאני מכירה, ומציעה שתמצאי אחת שתתחברי אליה במיוחד. קודם כל את שואלת אם אלוהים לא אמור להיות טוב, אז אני רוצה להפתיע אותך: לא! אלוהים לא אמור להיות טוב. לפחות לא לפי ההבנה האנושית שלנו מה טוב ומה רע. אם הוא היה עובד לפי האמונה שלנו הוא לא היה אל, הוא היה פיה שלנו שמגשימה כל מה שאנחנו רוצים. לפני שנה בדיוק, כשכל המדינה דאגה לנערים החטופים, ארגנו עצרת תפילה המונית בכותל. רחלי פרנקל, אמא של נפתלי, שכמובן התפללה בכל ליבה לחזרתם ב של הנערים, ראתה את התפילה העוצמתית והמרגשת הזאת, וקצת דאגה. מה יקרה אם הסוף יהיה רע? היא שאלה את עצמה. מה אם הם לא יחזרו ב? אז כל אותם אנשים שהתפללו בכותל התפללו לחינם? מה הם יחשבו על אלוהים? רחלי חשבה על זה, ואמרה לקבוצת נערות שעמדה לידה: "אלוהים לא עובד אצלנו, לאלוהים מותר גם להגיד לא". ואת זה חשוב לזכור. אנחנו לא מבינים למה אלוהים מחליט מה שהוא מחליט, אם היינו מבינים אולי היינו אלוהים. אבל חשוב לזכור שלמרות כל התפילות שלנו אלוהים עדיין לא עובד אצלנו, והוא יכול להחליט אחרת. זה לא אומר שהוא לא חזק- להיפך! אם הוא לא היה יכול להחליט אחרת הוא היה חלש. הוא היה בעצם כפוף לבני אדם. אבל אלוהים, דווקא בגלל שהוא כל יכול, יכול גם להחליט בניגוד לבקשות שלנו. אז למה הוא מחליט דברים שלכאורה נראים לנו רעים? יכולות להיות לזה הרבה סיבות. יכול להיות שמה שנראה לנו, בהסתכלות האנושית שלנו, כרע הוא בעצם טוב, ואין לנו הסתכלות מספיק רחבה. יכול להיות שלאלוהים יש שיקולים אחרים, הוא עשה למישהו אחד קצת רע, כדי לעשות הרבה טוב למישהו אחר. אני יודעת, לפעמים קשה לנו לקבל את זה. לפעמים דברים נראים לנו ממש לא הגיוניים, והאמונה "שהכל לטובה" נראת ילודתית וטיפשית. אז אני לא אומרת שהכל לטובה, אבל אני כן אומרת שהכל מסיבה כל שהיא. שאנחנו צריכים לסמוך על הקדוש ברוך הוא והסיבות שלו. ואם קשה לך עם הכיוונים שהצעתי אני רוצה להציע עוד כיוון אחד אחרון, שיכול להיות שיותר תתחברי אליו. הרמב"ם נחשב הוגה מאוד שכלתני והגיוני. בספרו "מורה נבוכים" הוא מנסה לענות על השאלה שאת שאלת, ומציע תשובה קצת יותר הגיונית. לפי הרמב"ם לאדם יש בחירה חופשית, ואלוהים נותן לו לנצל אותה גם כשהיא מובילה לדברים רעים. רוב הרע שיש בעולם נובע לא כי אלוהים בחר בזה, אלא כי אלוהים בחר לא להתערב בבחירה החופשית של האדם. כך למשל אם נראה איש שנפטר מסרטן ראות אחרי שעישן כל החיים שלו שתי חפיסות ביום, נגיד שהסיבה שהוא מת היא כי הוא עשה לעצמו רע, ולא כי אלוהים רצה שהוא ימות. אם יפרצו לבית שלנו ויגנבו לנו דברים נגיד שזה כי יש אנשים רעים בעולם, שבוחרים לגנוב, ולא כי אלוהים בחר שיגנבו לנו. נכון, זה לא עונה על כל הדברים הרעים שיש בעולם. יש גם דברים רעים שלא בני האדם גרמו להם. קשה לנו לראות תינוק שנולד עם מחלה קשה. אין לזה שום סיבה הגיונית (לפי ההגיון האנושי שלנו). אבל לדברי הרמב"ם המקרים האלה הם המעטים שבמעטים. אני מקווה שעניתי לך קצת על השאלה הגדולה שלך, ומציעה לך להמשיך ללמוד ולברר לעצמך את הנושא. שלך, יעל yaelkagam gmail.com
שאלה: התחזקות: אני בא מבית מסורתי ובמהלך השנתיים האחרונות חלה אצלי התחזקות בדת אני הולך 2-3 בשבוע אחרי בית ספר ללמוד גמר"א דבר שאני מאוד אוהב ועושה לי טוב. אני לומד בבית ספר עם בנות בת"א באזור מרכזי ששם יש הכל. התחלתי לחבוש כיפה וללכת בדרך הנכונה למרות הקושי שיש בבית הספר בין עם זה עם הבנות או איזה זריקות מעצבנות בקשר לדת וכ ו. אני מאוד חברותי בבית הספר עם כולם ומרגיש מאוד אהוד ונכבד ע"י כולם. אך לפעמים יש את הסיטואציות שבהן אתה מרגיש אי נינוחות מצד אחד אתה רוצה לכבד את זה שממולך ולא לפגוע בו ומצד שני אתה מרגיש מחויבות להקב"ה ולעצמך לא ללכת אחרי זה כי זה דבר שנוגד את הדת. אבל לפעמים אתה פשוט מוצא את עצמך לא יודע מה לעשות בסיטואציה שנוצרה, כן לסרב בנימוס ולך תדע איך זה יתקבל בצד השני או להסכים עם אלה שאומרים "אל תהיה יותר מדי חזק בעניין הזה" ותסכים. איך אני בתור בנאדם מתחזק צריך לנהוג בסיטואציות אלו מבלי להרגיש אי נינוחות ולכבד את כולם מבלי לצאת עם הרגשה רעה.
תשובה: ראשית, יישר כוח וברוך הבא. המציאות שאתה מתאר מלווה כל אדם ירא שמיים בימינו, כיוון שהוא אכן חי בשתי מערכות   מערכת אחת שהיא הברית בינו ובין הקב"ה, שחלק מהייצוג שלה הוא על ידי ההלכה, ומערכת שניה היא המערכת החברתית, שאף היא רצויה מאוד בעיני ד, ומצא חן וש בעיני אלוקים ואדם. הניווט בין שתי המערכות האלה אינו פשוט, ולא זו בלבד, אלא שההלכה עצמה מכירה בתחומים שנקראים "כבוד הבריות", לאמור: ההלכה עצמה מכבדת את בני האדם, ואוסרת על הביזוי שלהם. העובדה שאתה חברותי היא חשובה מאוד מאוד, והיא תורמת לשני הצדדים   גם ליכולת שלך לחיות לאור האמונה שלך, וגם למחויבות שלך כלפי החברה בה אתה חי. נראה לי כי הניווט הנכון במצב בו אתה נמצא הוא "קמעא קמעא", לאמור: דווקא בשל היתרון החברותי שלך, יש לך את היכולת להרגיל את החברה שמסביב לך שאתה חי לפי נורמות מסוימות המוכתבות על ידי ההלכה, ובד בבד אתה נותר חבר טוב וקשור בכל מי שמסביב לך. אכן, אין נוסחה שהיא הפיתרון שהוא נכון תמיד, אולם נראה לי כי החלטה שבה אתה מנסה לחיות את שתי המערכות, והחברה שמסביב לך לומדת שאתה לא מתכוון לפגוע או להעליב, ושהסרוב שלך נובע מהברית בינך ובין הקב"ה, ובד בבד אתה מאוד רוצה להיות קשור בכולם   היא הדבר הנכון לעשות. לא זו בלבד, אלא שהיא גם מחזקת את ההערכה כלפיך, ופעמים רבות גם גורמת לאחרים לחזר אחריך, ובכך אפשר שתמלא שליחות גם חברתית (בין אדם לחברו) וגם קרוב אחרים לריבונו של עולם (בין אדם למקום). האם אתה יכול ללכת בדרך זו? והרבה הצלחה
שאלה: כמה זמן יכול להאריך בין הפגישה ראשונה לחתונה?: כבוד הרב, אני לומד במוסד אקדמי, הכרתי בחורה באתר הכרויות,לא ראיתי תמונה שלה אבל הסתמכתי קצת בפירוטים שהיה כתוב שמה ודברתי איתה בטלפון. ואני הרגשתי שהיא יכולה להתאים לי (אנחנו באותו זרם דתי, רוצים להקים בית חרדי.). אני מאוד רוצה להתחתן בתקופה הקרובה אבל בגלל שיקולים כלכליים אני חושב שיותר נכון לחכות שנה או שנה וחצי( האמת שקשה לי להתגבר על היצר ולהפסיק לחשוב על כל מיני דברים).והיא רוצה להתחתן בתקופה הקרובה אם יתאים. בסוף סיכמנו להפסיק להיות בקשר עד תקופת חנוכה ומישם להתחיל. אני לא מצליח להפסיק לגמרי לחשוב אליה למרות שאך פעם ראיתי אותה ואני מפחד שהיא יכולה להתחיל קשר עם משהו אחר ואני יפסיד אותה. האם מותר להפגש איתה כדי לראות בכלל אם אנחנו מתאימים אבל להתחתן רק אחרי שנה? או להפגש איתה לראות עם יש התאמה ובמידה שכן להפסיק את הקשר ולחדש אותה רק אחרי כמה חודשים? (ואז אני חושב שככה אני יהיה יותר רגועה: אם לא יתאים,אז אני יפסיק לחשוב עליה ואם כן יתאים אני יודע שהיא יחכה קצת ולא יתחיל לחפס משהו אחר ) (השם המשתמש שלי זה לא השם האמיתי שלי) רבה על הזמן שהרב משקיעה בזה!!!!
תשובה: ראשית, שיהיה בהצלחה במסע שלך להקמת בית בשמחה. אין אלגוריתם שנית לקבוע בו קביעות בנושא נישואין. אפשר כמובן לומר מה סביר ומה לא סביר, אולם מניסיוני ראיתי שהדברים האלה הם מאוד סובייקטיביים. מעבר לכך, כמובן שאתה צריך להתרגל מכאן ואילך לעובדה שההחלטות לא נקבעות על ידי צד אחד בלבד במערכת ההיכרות, כי אם יש שני צדדים, ועמדת הבחורה היא חיונית בדיוק באותה מידה כמו עמדתך שלך. אם אתה שואל האם מותר להתחיל להיפגש ולהתחתן עוד שנה? כן. אם אתה שואל האם זה נראה סביר   פחות. אם אתה שואל האם סביר שהיא תסכים לכך   עוד יותר פחות. אם אתה שואל האם בדרך כלל זה הדבר הנכון לעשות   בדרך כלל לא. זה גם מקשה מאוד על היחסים ביניכם, ולו הייתי הבחורה סביר להניח שלא הייתי ממתין לך, כי לא הייתי יודעת לאן זה יתפתח. לאמור: אין נוסחה, הכל תלוי בהחלטות שלכם וסייעתא דשמייא, ותצטרכו לקבל את ההחלטות. והרבה שמחה
שאלה: הכשרת מקרר: לפני פסח ניקינו את המקרר והמקפיא. עם זאת, יש במקפיא מגירה שניתן למלאה מים והיא יוצרת קוביות קרח ומגירה נוספת מתחתיה במקפיא אליה ניתן ל"שפוך " את קוביות הקרח. אם, בסיכוי לא גבוה, שכחתי לנקות 2 מגירות אלה לפסח והן בשימוש שוטף כל השנה- נמצאות בכיור, על השיש וכו האם יש חשש לכלי הפסח ולכל מה שבא במגע עם אותן מגירות וקוביות קרח בפסח? האם יש לבצע משהו בנידון? צחי
תשובה: אין צורך לעשות שום דבר, ואפשר להשתמש בכל כלי הפסח ובכל התחומים כרגיל. גם אם היה חמץ בהן - הוא לא היה אוסר שום דבר אחר.
שאלה: ציפורניים: בלי לחשוב כססתי ציפוריניים ברחוב והפלתי אותם ואז נזכרתי שאסור ומרוב לחץ נגעתי בציפורן.מפחדת שנפלו פירורים או חלק קטן מה לעשות?
תשובה: אין צורך לעשות שום דבר. לא אלו הדברים שצריך להתרגש מהם. והרבה שמחה
שאלה: שטח ההפקר: בע"ה לכבוד הרב האם יש "שטח הפקר" ביהדות, זמן או מעשים, שהם לא מצווה אבל גם לא עברה? או שהכל הוא או או, או מצוה או עברה?
תשובה: נחלקו בזה הראב"ד ורבינו בחיי, ועייני תחילת עין איה ברכות מה שבאר הרב זצ"ל בזה. נראה שמחלוקתם אינה בעיקרה בפועל אלא בהגדרה, דהיינו שגם הראב"ד מודה שיש לחלק את דבר הרשות לשניים, חלק המומלץ הקרוב למצווה, ודבר רשות לא מומלץ הקרוב לעבירה. ורבינו בחיי קורא לאזור זה בשם מצווה ועבירה ממש. על כל פנים, דבר הרשות אינו שטח הפקר אלא מקום לקדש עצמך במותר לך.
שאלה: לגבי חלומות צלולים: העם מותר לעשות חלומות צלולים זה לא מסוכן
תשובה: לא שמעתי על "חלומות צלולים". אני לא מכיר מושג זה מהעולם התורני.
שאלה: מעשרות לקניית קסדה:!האם מותר להשתמש בכספי מעשרות,לקניית קסדה לאדם הקרוב עליי,שאין ידו משגת לקנות,וזה אינו חשוב לו,הוא חובש קסדה שנשברה והודבקה בדבק,דבר זה אינו בטיחותי כלל,האם אני יכול לקנות לו קסדה מכספי מעשרות?
תשובה: מותר
שאלה: אל עליון - ישראל קנוהל: קראתי את ספרו של ישראל קנוהל "מניין באנו". שם המחבר מציג תזה להיווצרות עם ישראל. מיותר לציין שאינני מקבל את דבריו, אך שאלה אחת עלתה בפני. ידוע כי ראש האל הבבלי היה "אל עליון", השאלה היא כיצד ומדוע הם קראו לאל שלהם ממש כפי שמכונה השם אלוקי ישראל? כיצד זה ייתכן? בנוסף המחבר טוען כי בעבר האל שלנו היה במעמדו מתחת לאל עליון הוא מביא ראיה מהפסוק בתהילים "יושב בסתר עליון בצל שדי יתלונן". כלומר שלכאורה השם אלוקי ישראל נמצא במדרגתו חס מתחת לאל עליון ואל שדי. אשמח אם הרב יערער את טענה זו ויסביר מי הוא היושב בסתר עליון?
תשובה: הבלי הגויים הם תעתיק דהוי של האמת הישראלית הקוראת בקול גדול- ד  אלקי השמים והארץ הוא בורא העולם, הוא היחיד בכל העולמות, כל שתה תחת רגליו ותורתו היא הרצון העליון. אם אומה או דת העתיקו מעימנו משהו, אין להתרשם מכך, וודאי אין טעם להפוך את הדבר ולומר שהאמת הישראלית חיקתה את הבלי הגויים סביבנו, אשר נביאי ישראל מעתיקי השמועה סלדו מהם בכל דרך. בנוסף, המושגים והיחס למקראות אנו לומדים בקבלה מרבותינו הקד  שכל דבריהם מפי הגבורה, ולא מספרי חוקרים כאלה הכופרים ביסוד קבלת התורה מסיני ובאברהם אבינו, ובשאר שושלת האומה האלהית. האקדמיה הישראלית הנוכחית בתחום הרוח בכלל, ובתחום היהדות בפרט, לוקה בחסר ובחוסר עמקות. עדיף עבורך שתלמד את ספרי המקור הראשוניים (ובזהירות גם את אלה האקדמיים העתיקים יותר והמקצועיים יותר), ופחות תתעסק בבילבולים של האקדמיה החדשה המבקשת להמציא יש מאין על מנת לקבל פרס. הפסוק שהבאת משיר של פגעים, מתיחס לאדם היושב בסתר עליון, ובצל שדי לן, בהיותו בוטח בד. עיין בפשט המקראות וברש"י.
שאלה: בדיקה מתולעים: כיצד יש לבדוק נבטי חמניה? או שמא אין צורך בבדיקה?
תשובה: רק לשטוף היטב
שאלה: שאלה כללית: לעיתים מופיעות באתר תשובות שלכם כדלהלן: "לא ניתן להתייחס באופן גורף לגוף כשרות כזה או אחר" אבל בעצם זה לא מדוייק כי אתם כן מתייחסים לכשרויות באופן גורף ומקבלים מהם מוצרים ללא היסוס (בד"צ עד"ח, הרב לנדא ושאר ההכשרים שאתם מאשרים)? מה אם כן ההבדל?
תשובה: המומלצים שלנו הם לאחר בדיקה מקיפה במכלול תחומים. והגישה למומלצים היא :"עשה טוב". ולא : "סור מרע"
שאלה: איך אפשר לומר על משהו רע  הכל לטובה?: הייתי צריכה לצאת למשהו שממש ממש רציתי לצאת אליו. אבל ביום שהייתי צריכה לצאת הייתי חולה ולא יכולתי לצאת. הייתי ממש מבואסת וכל מי שעודד אותי תמיד אמר לי הכל לטובה, אבל אני באמת לא מבינה, את המשמעות של משפט זה? וממש קשה לי להאמין במשפט זה. בגלל שאני יודעת שרק הפסדתי מזה. אשמח לתשובה, :)
תשובה: וואלק. מבאס. לחכות למשהו. להתכונן. לרצות. לחלום שאת כבר שם. ואז  פוף  אחד גדול והכל מתנפץ, כי בדיוק הראש שלך התחיל לכאוב והחום שלך החליט לעלות. בכלל לתכנן X ולדמיין את זה כבר קורה, ואז לגלות שאת בכלל ביקום מקביל במציאות Y, זה באמת לא פשוט. ואז מגיעות כל הנשמות הטובות ואומרות לך:  מאמי, הכל לטובה, ואת מסתכלת על הסיסמה הכל כך מוכרת הזאת, ובא לך להעיף אותה לכל הרוחות, כאילו איך בדיוק מסתדרת הבאסה העולמית שלך עם  טוב? אז בואי נעשה קצת סדר בחיים: נכון שאומרים ש הכל לטובה, אבל הדיוק של המשפט הזה זה:  לא ה אבל הכל לטובה. לא תמיד אנחנו מבינים בעיניים שלנו מה טוב במה שקורה לנו. זה יכול להראות קשה. מבאס. עצוב. לא פשוט. מתוסבך. ככה שמשום כיוון לא נצליח להבין מה הקשר בין  טוב  לבין מה שקרה לנו. אבל, באותה נשימה אנחנו מאמינים שיש פה מנהיג לעולם. שמכוון ומנהל את הדברים. ושהקב"ה הוא אבא שלנו, אוהב אותנו ורוצה בטובתנו, ואולי יום אחד נבין מה היה בזה  לטובה, ואולי אף פעם לא נבין, אבל מתוך אמונה גדולה ומתוך זה שאנחנו משליכים את עצמנו עליו, אנחנו מאמינים שהוא לגמרי יודע איך, כמה ולמה הוא מנווט אותנו בעולם הזה, בסיפור דרך שלנו, עד שנגיע ליעד. לא תמיד קל להאמין שיש השגחה מדוייקת לכל המהלכים פה, ואנחנו לא תמיד מבינים אותם (או יותר נכון לומר: רוב הפעמים לא מבינים אותם), אבל חלק מהעבודה שלנו והאמונה זה לשאת עיניים לשמים, לסמוך על ריבונו של עולם, להאמין בו וללכת איתו. מה שקורה   קורא! שזה אומר: שמה שקורה לך, מתרחש, בחיים   קורא לך, מזמין אותך, לגדילה מהעניין הזה. מקווה שהדברים קצת יותר ברורים עכשיו. שבת וחג שמח רינת rintz3 gmail.com
שאלה: פטריות: האם יש מצב של חרקים בפטריות ואם כן מה עושים במצב זה
תשובה: מצ"ב הנחיות בנושא
שאלה: סיפור של החפץ חיים - מבוקשת עזרת הקוראים: אני שמעתי בעבר על סיפור שסיפר חפץ חיים על עני שהייתה לו כבודה ועשיר שעבר עם סוסיו והציע לעני לעלות. אחרי הפצרות מצד העשיר העני עלה. העני שם על ברכיו אני חושב את הכבודה שלו כדי להקל על העשיר. זה מה שאני זוכר. אני מחפש כבר הרבה זמן בגוגל ולא מצליח למצוא את הסיפור. אני מאמין שמתוך הידע הרחב שלך תוכל לדלות את הסיפור אליו אני מתכוון ולכוון אותי אליו. ב מראש, דניאל
תשובה: אף אני מכיר את הסיפור הזה. כמדומני שהוא משל שהחפץ חיים מביא בדבריו, כדי לדון ביחסי ביטחון והשתדלות, אולם איני זוכר את מקורו. אולי מי מהקוראים יודע?
שאלה: דימום עקב דלקת בדרכי השתן: כבודו, התפתחה אצלי דלקת בדרכי השתן ובעקבותיה דימום. שאלתי היא האם בשל דימום זה אני בנידה? ואם כן- האם עליי לספור שבעה נקיים מיום הפסקת הדימום?
תשובה: דימום מדרכי השתן לא מטמא. עייני בקישור שמרי את מספר הטלפון שלהם - כך תוכלי בעתיד לקבל תשובה מיידית: 02-640-4343
שאלה: שמיטה: בחצר הבניין גדל שסק()בערך בן 10 שנים, האם הוא בקדושת שביעית? ואם לא האם מפרישים ממנו תו"מ כדין שישית?
תשובה: נכון להיום הוא קדושת שביעית ולא מפרישים ממנו תו"מ
שאלה: שירים אחרי ל"ג בעומר: אחרי ל"ג בעומר אפשר לשמוע שירים?
תשובה: מותר לשמוע שירים לכל הדעות. אצל הספרדים בלי כל הגבלה, "המנהג הרווח בקרב יוצאי אשכנז להימנע עד חג השבועות מקיום שמחות גדולות, כגון ערבי ריקוד שמחים, אבל מותר לנגן ולשמוע כלי נגינה". עיין בפירוט
שאלה: למה להאמין באלוקים: מי אמר שה הוא האלוקים? למה להאמין לזה? אני באמת מבולבלת. מי אמר בכלל שהוא קיים?
תשובה: שורש האמונה מתברר לאדם מתוך  הקשבה  פנימית לנשמה שמרגישה את עצמה חלק ממשהו מושלם שהוא כולל הכל ואין סופי. במילים אחרות מי שמצליח להתעלות מעבר לחויה הגופנית, חומרית וארצית מרגיש בתוכו שייכות רוחנית למשהו עצום ונשגב שאין מילים לתאר אותו. משהו רוחני שמקיף את כל היקום, אצלו ה יפה וצודק, הוויתו כוללת את כל הזמנים מעולם ועד עולם. יש גם דרך אמונה אישית כחלק מאמונת ישראל שיש לנו במסורת מדור לדור: הבריאה, אבות האומה, מעמד הר סיני וכל שאר האירועים של השגחת ד  ודברו עמנו כמתואר בתנ"ך. יש גם הוכחות אובייקטיביות, פלאי הבריאה שאין להם הסבר מעידות על בורא עולם. ההיסטוריה הבלתי הגיונית של עם ישראל. בעקר במאה השנים האחרונות, מעידה על ההשגחה האלוקית שמדריכה אותו. לטעמי החיזוק הכי משמעותי מתרחש בתפילה - תתפללי על הרצון להאמין, על הסתלקות בהבילבולים - כל אלו יתנו לך כוחות אמונה. בהצלחה!
שאלה: שאלות על נושא התאבדות: הרב!! ישלי כמה שאלות על הנושא התאבדות. לא הבנתי כמה דברים. לכל אחד יש תפקיד בעולם, נכון? יש לו שליחות. אז אנשים שמתאבדים דופקים לה ת תוכניות? מה השם עושה עכשיו? ולמה יש אנשים שמנסים להתאבד ומצליחים ןחלק מנסים ולא? עם חלק ה זורם ואומר "יאאלה שימותו" ועם חלק ה אןמר "חבל עליהם"? וה מחליט מתי אני ימות או שאני יכולה להחליט בעצמי ולא יהיה לו מה לעשות עם זה?
תשובה: השאלות שלך מדאיגות ומטרידות. אם יש לך מחשבות על אבדן הן מעידות על קשיים גדולים בחיים שלך. אולי נדמה לך ששום דבר לא יכול להיות טוב ולעולם כבר לא יהיה טוב. אלו דברים שקריים שבאים מתוך צער ויאוש. כשמוצאים כוחות אפשר להתקדם, לגדול ולפרוח. פתאום זורח אור של עידוד וביטחון ומאותו רגע הדברים נראים אחרת. יש מליונים של אנשים בעולם שהיו במצבים מיואשים והיום הם מאושרים ושמחים. אם השאלות באות מתוך מחשבות של יאוש, את חייבת להתייעץ אם אנשים ממשיים ולא רק באינטרנט: לדבר על הקשיים שלך עם הורים, מורים, חברים או מבוגרים שאת סומכת עליהם (מדריכה  קומונרית.). לפני שנמשיך לעסוק בהתאבדויות נזכור שאין לאדם היתר להרוג. לא אחרים ולא את עצמו. בעשרת הדברות נאמר: לא תרצח, כשם אסור לרצוח אחרים כך אסור לרצוח את עצמך! לכן מי שמתאבד לא נקבר כמו כולם. ועתה לשאלות שלך: לכל אחד יש תפקיד בעולם, וזו בחירה שלו אם למלא את התפקיד או שלא למלא אותו. כדי להשתמט מהתפקיד לא חייבים להתאבד. אפשר סתם להסתלבט כל החיים או להתמכר לשעשועים וכד  אף אחד לא מקלקל תכניות אלוקיות מפני שיש לד  הרבה אפשרויות אחרות לקדם את התכניות שלו. דוגמה בולטת לכך בתנ"ך: יונה יורד לאניה כדי לברוח משליחות אלוקית ותוך כדי כך, בלי להתכוון בכלל, הוא מקיים שליחות נפלאה אצל את כל המלחים באוניה ומביא אותם להאמין. "יש אנשים שמנסים להתאבד ומצליחים וחלק מנסים ולא". גם קביעה זו נכונה בהרבה מאוד דברים: יש מי שמנסה לגנוב ונתפס ויש מי שמצליח, יש מי שמנסה לרצוח ונתפס ויש מי שמצליח. אכן החיים והמוות ביד ד. זה נכון בעוד אירועים: יש מי שנכנס לתאונה ויוצא בלי פגע ויש מי שנפצע או נהרג חו"ח. בכל יום הרבה אנשים מוצאים עצמם פצועים או חולים. חסרי אונים, ובכל יום יש מי שמחלימים ומבריאים. אכן הכל ביד ד. כך גם ברצח ובהתאבדות: מי שמנסה לרצוח אחרים או לרצוח את עצמו (להתאבד) לעיתים מצליח ולעיתים נכשל, הכל ביד ד. "ה  מחליט מתי אני ימות או שאני יכולה להחליט בעצמי ולא יהיה לו מה לעשות עם זה? " רק ד  מחליט. אין משהו שנעשה נגד רצון ד  בעולם. עם זאת מופיע במקורות שד  מעדיף להעניק לאדם בחירה חופשית: "בדרך שהאדם רוצה לילך מוליכין אותו". לכן הרשעים מצליחים במעשיהם למרות שהם עושים נגד רצון ד.
שאלה: בישולי נכרי: אשמח אם תוכלו לתת לי מידע בנוגע לשאלה, באילו כשרויות נזהרים מבישול של מי שמחלל שבת בפרהסיא, ושאר פורשים מדרכי ציבור. יישר כח
תשובה: בלי להיכנס לגופה של ההלכה האם כן או לא צריך "להקפיד" (כפי שכתבת) על זה. העדה החרדית הרב לנדאו הרב רובין מקפידים
שאלה: גבינה מיושנת: אחרי איזה גבינה אני צריכה לא לאכול בשרי? אני יודעת שגבינה מיושנת, אבל איך אני יודעת איזה גבינה היא גבינה מיושנת?
תשובה: ראשית: רוב הספרדים לא נהגו להמתין בן גבינה קשה לבשר. אשכנזים ממתינים שעה אחת על כל חודש של יישון. באתר "רב תנובה" יש מאמר שמציין איזו גבינה היא באמת קשה ומיושנת. בשאר החברות אין מידע זמין. פשוט צריך להתקשר למשגיח ולשאול אותו.
שאלה: בית: כבוד הרב, אשמח לקבל את עצתך לבבי משפחתי, בכל פעם מחדש לפני שבת יש אווירה מתוחה וריבים והצקות מאחותי בת 11, משהו שבעבר לא היה ונראה כמו עין הרע או איזה משהו פסול בבית, אשמח אם תכוון אותי כדי להבין מאיפה נובעת הבעיה,
תשובה: השטן מרקד בערבי שבתות להכשיל את ישראל בריב ושנאת חינם, שכן המתח והרצון להגיע לשבת מסודרים ומוכנים גורם לתקלות. לכן בשעות שלפני השבת יש להתחזק כפליים באהבה ובמתינות, ובייחוד כלפי המשפחה. עדיף להכניס שבת עם בית קצת פחות מסודר, אך ב ואחווה. בהצלחה
שאלה: זוגיות: אני יצאתי עם בחור כמה חודשים והכל היה מושלם ויום אחד הוא אמר לי שהוא לא מוצא את עצמו ולא יודע מה הוא רוצה מעצמו ושיש לו מלא דברים לעשות כמו לבנות את עצמו כספית ולבנות את עצמו ללמוד תורה וכאלה ועם חברה עם לא יכול ואני לא יודעת אבל התחלתי להיתפלל ל ה שיעזור לו למצוא את עצמו וגם שנחזור להיות יחד בחיים שלי לא היתפללתי למשהו כזה ואני על יום מתפללת שנחזור אני לא יודעת למה ואני מרגישה שכמה שאני מתפללת לא קורה כלום להפסיק להיתפלל? זה סימן ש ה לא רוצה שנהיה יחד מה לעשות
תשובה: ב"ה, אם הוא לא מעונין אז תניחי לו, הוא צריך את הזמן שלו ואת התהליכים שהוא רוצה לעבור, חבל להאיץ בו. דני ארגמן
שאלה: זיווג: בס ד אני נמצאת בזוגיות, שמבחינתי רואה גם חתונה בלי נדר, מאושרת ושמחה בחלקי. ההורים שלי לא הכירו את בן זוגי ו פסלו את הקשר בטענה שהם לא חושבים שהוא ברמה מספקת בשבילי. את הקשר אני כמובן לא מעוניינת להפסיק ואני אובדת עצות בנושא, ניסיתי מספר פעמים לדבר איתם ולהסביר וההורים לא מבינים כלל הם מצפים שאני אפעל לפי הדעה שלהם ולפי ההחלטה. הדבר גורם הרגשה מאוד לא טובה בבית, אווירה לא נעימה. מה אפשר לעשות כדי לגרום להם להבין גם אותי, את ההחלטות שלי ולהכיר את הבחור שללא ספק ברגע שיכירו אותו יבינו שכל מה שחשבו זה טעות אחת גדולה שבנויה על סטיגמות ודעות קדומות. ושבוע טוב.
תשובה: ב"ה, אל תנסי לשכנע אחרים, תהיי משוכנעת בעצמך ונחושה בהחלטתך, והדבר ישפיע לטובה. לא להכנס לויכוחים ועימותים. להקשיב לכבד ולעמוד על שלך. כמובן אם יש טענה הגיונית בדבריהם צריך לשקול ואולי גם להתיעץ. דני ארגמן
שאלה: כיפה וציצית בשביל הצגה: אנחנו מעלות הצגה באולפנה שלנו על יום ירושלים ולשם כך צריך מישהי שתתחפש לבן בשביל ההצגה. מותר לי לשים כיפה וציצית לצורך המשחק?
תשובה: וברכת ד  יש להמנע. אולם אם יהיה ניכר שזאת בת אפשר להקל מעט. בברכת התורה והארץ יהודה הלוי עמיחי מכון התורה והארץ